**Еңбекшілдер Орта мектебінде өткізілген**

**Жалпыұлттық ата-аналар жиналысының**

**Хаттамасы**

15.05.2018ж

Қатысқандар: 70

Қатыспағандар: 8

1. «Жыл табысы»: республиканың, мектептің білім беру жүйесінің жетістіктері;
2. Мектеп оқушыларын тәрбиелеудің негізі ретінде «Рухани жаңғыру» бағдарламасын іске асыру;
3. 11 сынып білім алушыларын қорытынды аттестаттау және оқу жылының қорытындылары;
4. Оқу процесін цифрландыру;
5. Мектептің қамқоршылық кеңестерінің қызметі және отбасы мен мектептің өзара іс-қимылын күшейту;
6. Бірінші сұрақ бойынша мектеп директоры Кшенова Ү.М және оқу-тәрбие ісінің орынбасары Нуржасарова А.М сөз алды.

Кшенова Ү.М Қазақстан Республикасы білім беру жүйесінің жетістіктеріне тоқталды.

Нуржасарова А.М 2017-2018 оқу жылының жетістіктері және білім сапасының көрсеткіштері туралы баяндады (презентация бойынша).

**Қаулы:** Алдағы уақытта білім сапасының көрсеткіштерін әрі қарай көтеру жолдарын қарастыру.

1. Мектеп оқушыларын тәрбиелеудің негізі ретінде «Рухани жаңғыру» бағдарламасы Еңбекшілдер орта мектебінде қандай деңгейде жүзеге асыруы жөнінде Куандыкова Ж.К баяндады. Куандыкова Ж.К «Рухани жаңғыру» бағдарламасы туралы ата-аналарға мағлұмат беріп, бұл бағдарлама аясында өткізілген іс-шаралар, сонымен қатар қол жеткізген жетістіктерге нақты тоқталып өтті.

**Қаулы:** «Рухани жаңғыру» бағдарламасы аясында өткізілетін іс-шараларға ата-аналарды қатыстыру.

1. 11 сынып білім алушыларын қорытынды аттестаттау жөнінде Нуржасарова А.М және пән мұғалімдері сөз алды.

Нуржасарова А.М ата-аналарды Қазақстан Республикасы Білім және ғылым министрінің 2008 жылғы 18 наурыздағы № 125 бұйрығымен бекітілген Бастауыш, негізгі орта, жалпы орта білімнің білім беретін оқу бағдарламаларын іске асыратын білім беру ұйымдарындағы білім алушылардың үлгеріміне ағымдық бақылаудың, оларды аралық және қорытынды аттестаттау жүргізудің үлгілік қағидаларымен таныстырды. Сонымен қатар Нуржасарова А.М ата-аналарды білім алушыларды қорытынды аттестаттау және ҰБТ ережелерімен таныстырып өтті ( ҰБТ бойынша бейнеролик көрсетті).

[«Білім туралы» Қазақстан Республикасының](http://online.zakon.kz/Document/?link_id=1001537426) 2007 жылғы 27 шілдедегі Заңы 5-бабының 14) тармақшасына сәйкес, сондай-ақ меншік нысандарына және ведомостволық бағыныстылығына қарамастан, білім беру ұйымдарында 2017-2018 оқу жылын ұйымдастырылған түрде аяқтау мақсатында оқу жылын аяқтаудың мерзімдерін айтып өтті.

Математика-физика пәнінің мұғалімі Камел А.К және тарих пәнінің мұғалімі Байгабулова Г.А қорытынды аттестаттау және ҰБТ-ге дайындық жөнінде толық ақпарат берді.

**Қаулы:** Қорытынды аттестаттау аталған мерзімде өткізілсін.

1. Оқу процесін цифрландыру мәселесі бойынша информатика пәні мұғалімі Шерубай Б сөз алды.

«Информатика» пәні бойынша оқу бағдарламаларын әзірлеу кезінде бағдарламалау тілдерін зерттеудің қолданбалы бағыттылығын тереңдету, «қарапайымнан күрделіге» қағидаттарын және сабақтастықты сақтау, компьютерлік желілер және эргономика бойынша нақтыланған тақырыптарды қосу, жалпы алғанда, «Информатика» пәні бойынша 5-11 сыныптарға арналған оқу бағдарламаларын қайта қарау мектеп оқушыларында жаңа және сұранысқа ие болған АКТ дағдыларын қалыптастыруға бағытталғаны туралы баяндады.

Оқу-тәрбиелік процесті цифрландыру, робот техникасы кабинеті мен үйірмелерін ашу бойынша мектеп жоспарларымен, мектептің оқу процесін цифрландыруды дамытуға ата-аналарды тарту туралы «Білім Lend» және «Күнделік» бағдарламалары туралы ата-аналарға мағлұмат берілді. Бейнероликтер көрсетілді.

**Қаулы:** «Білім Lend» және «Күнделік» бағдарламалары бойынша жұмысты күшейту.

Мектептің қамқоршылық кеңестерінің қызметі және отбасы мен мектептің өзара іс-қимылын күшейту;

1. Мектептің қамқоршылық кеңестерінің қызметі және отбасы мен мектептің өзара іс-қимылын күшейту;

Куандыкова Ж.К ата-аналарды 2017-2018 оқу жылындағы мектептің Қамқоршылық кеңесінің қызметімен, 2017-2018 оқу жылындағы ата-аналар қоғамдастығымен өзара іс-қимыл бойынша мектептің қызметімен таныстырып өтті. Еңбекшілдер орта мектебінің Қамқоршылық кеңес құрамын ата-аналарға таныстырып, жұмыс жоспарын айтты. Оқу жылы бойы Қамқоршылық кеңес мектепке қандай көмегін тигізгені жөнінде Қамқорлық кеңестің хатшысы Гарифуллина Г.Г сөз алды. (Қамқоршылық кеңес туралы видеороликтер көрсетілді.)

Баланың жеке тұлғасын және оның психологиялық ерекшеліктерін бірлесіп зерттеу жүйесін дамыту бойынша мектеп психологы Урманова К.Г сөз алды.

Отбасылық дәстүрлердің қайта өркендеуі - жалпыұлттық идея. Отбасы - баланың жеке тұлғасын әлеуметтендірудің алғашқы институты, оның үлкен ересек әлеміне кіруі бойынша алғашқы қадамы. Бүгінгі таңда оң отбасылық дәстүрлерді қайта өркендету, отбасылық тәрбиенің оң тәжірибесімен алмасу ҚР тәрбие жүйесінің маңызды міндеті болып табылатынын атап өтіп, Урманова К.Г «Отбасындағы қарым-қатынас» туралы видеоролик көрсетті.

**Қаулы:** Қамқорлық кеңестің мүшелерімен тығыз қарым-қатынаста болу. Қамқоршылық кеңестің жоспарын мектеп жоспарымен үйлестіріп отыру.

Төрайымы: Кшенова У.М

Хатшы: Амрина Ж.У

Ақмола облысы

Біржан сал ауданы

**«Білімді ұлт – сапалы оқыту мен отбасы құндылығы» атты жалпыұлттық ата-аналар жиналысының ЕСЕБІ**

Еңбекшілдер орта мектебі, 2018 жыл